open-index/open-wikipedia-markdown huggingface dataset:
2025 நேபாள இசட் தலைமுறையினர் போராட்டம்

செப்டம்பர் 2025 இல், நேபாளம் முழுவதும் பெரிய அளவிலான ஆர்ப்பாட்டங்களும், போராட்டங்களும் நடைபெற்றன, இவை இசட் தலைமுறை மாணவர்கள் மற்றும் இளம் குடிமக்களால் ஏற்பாடு செய்யப்பட்டன. பரவலாக, இசட் தலைமுறையினர் போராட்டங்கள் என்று குறிப்பிடப்படும் இவை, பல்வேறு சமூக ஊடகத் தளங்களைப் பயன்படுத்துவதைத் தடை செய்ததன் மூலம் தொடங்கின. ஆனால், இதன் அடிப்படைக் காரணம் நாட்டின் ஊழல், அரசாங்க அதிகாரிகள் மற்றும் அவர்களது குடும்பங்களின் செல்வங்கள், அரசு நிதியினை தவறாகப் பயன்படுத்தியது ஆகியனவாகும். இந்தப் போராட்டமானது  அரசின் நிர்வாகமின்மை, வெளிப்படைத்தன்மையின்மை ஆகிய பரந்த பிரச்சினைகளை உள்ளடக்கியதாக இருந்தது. அரசு அதிகாரிகளுக்கு எதிரான வன்முறை, அரசு மற்றும் அரசியல்வாதிகள் தொடர்பான கட்டிடங்களை சேதப்படுத்தியது என போராட்டங்கள் தீவிரமடைந்தன.

செப்டம்பர் 9,2025 இல், பிரதமர் கே. பி. சர்மா ஒலி, ஒரு சில அரசாங்க அமைச்சர்களுடன் பதவி விலகினார். மேலும் சுஷிலா கார்க்கி நேபாளத்தின் இடைக்கால பிரதமராக நியமிக்கப்பட்டார். செப்டம்பர் 13,2025க்குள் போராட்டங்கள் முடிவுக்கு வந்துவிட்டன. 

## பின்னணி
4 செப்டம்பர் 2025 இல் நேபாள அரசு, தகவல் தொடர்பு மற்றும் தகவல் தொழில்நுட்ப அமைச்சகத்தின் புதிய விதிகளின் கீழ் பதிவு செய்யத் தவறியதற்காக டுவிட்டர், யூடியூப், லிங்க்ட்இன், ரெடிட், சிக்னல் மற்றும் சினாப்சாட், முகநூல், யூடியூப் உள்ளிட்ட 26 சமூக ஊடக தளங்களை மூட உத்தரவிட்டது. வருவாயை அதிகரிக்கும் முயற்சியில் வெளிநாட்டு மின் சேவை வழங்குநர்கள் மீது புதிய நவீன சேவை வரி மற்றும் கடுமையான மதிப்பு கூட்டப்பட்ட வரி விதிகளை அமல்படுத்துவதற்கான ஒரு வழியாக பதிவு செய்வதற்கான தேவை உருவாக்கப்பட்டது.  

## தவறான தகவல்
இந்திய ஊடகங்கள், குறிப்பாக வலதுசாரி ஊடகங்கள் இந்து தேசியவாத பாரதிய ஜனதா கட்சியுடன் (பிஜேபி) இணைந்து, போராட்டங்களை முடியாட்சி என்று சித்தரித்ததாக குற்றம் சாட்டப்பட்டது. 2008 இல் கலைக்கப்பட்ட நேபாள இந்து இராஜ்ஜியத்தை மீட்டெடுப்பதை நோக்கமாகக் கொண்டதாகக் கூறப்பட்டது. போராட்டங்களின் உண்மையான காரணங்களான ஊழல் மற்றும் அரசியல்வாதிகளின் உறவினர்களுக்கு சலுகைகள் காட்டுதல் ஆகியன மறைக்கப்பட்டதாக குற்றம் சாட்டப்பட்டது.
## இதனையும் காண்க
* இசட் தலைமுறை

## மேற்கோள்கள்
பகுப்பு:2025 இல் போராட்டங்கள்
பகுப்பு:இசட் தலைமுறையினர்


## குறிப்புகள்

பகுப்பு:நேபாள அரசியல்
என். வி. சொக்கலிங்கம் அம்பலம்

**என்.வி. சொக்கலிங்கம் அம்பலம்** (*N. V. Chokkalingam Ambalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் ஏரியூர் பகுதியினைச் சேர்ந்தவர். சொக்கலிங்கம் இந்திய விடுதலைப் போராட்டத்தில் கலந்துகொண்டதால் தண்டிக்கப்பட்டார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருகோட்டியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1906 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பட்டாம்பி - 58

**பட்டாம்பி - 58** *(PTB 58)*, வேளாண் பெயர்; **அனட்வரா**  *(Anashwara)*, முன்மொழிவு எண்; *(IET 17608)* எனப்படும் இந்த நெல் வகை,  பட்டாம்பி - 20 நெல் இரக்கத்திலிருந்து  KR காம்மா கதிரியக்கப்படுத்தப்பட்ட விதை உருவாக்க முறையில் உருவாக்கப்பட்டதாகும். தென்னிந்தியாவில் உள்ள கேரளாவின் நெல் வகையான இது, கேரள மாநிலத்தின் பாலக்காடு மாவட்டத்தில் உள்ள பட்டாம்பி மண்டல வேளாண் ஆராய்ச்சி நிலையம், 2006 ஆம் ஆண்டு வெளியிடப்பட்ட இந்நெல் வகையை, **அனட்வரா** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடை செய்ய, 125 - 130 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். குலைநோய், உறை கருகல், இலை மடிப்பு, தண்டு துளைப்பான் மற்றும் பித்த ஈ ஆகியவற்றை மிதமாக எதிர்க்கும் தன்மை கொண்ட இந்நெல் இரகம், சிறந்த சமையல் தரம் கொண்டதாக கருதப்படுகிறது. 

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
காலும்மா போய்ட்கேரி

**காலும்மா போய்ட்கேரி** (*Calumma boettgeri*) என்பது கெமேலியோனிடே குடும்பத்தைச் சேர்ந்த பச்சோந்தி சிற்றினமாகும். இந்தச் சிற்றினம் மடகாசுகரில் மட்டுமே காணப்படும் அகணிய உயிரி. 

## சொற்பிறப்பியல்
இதன் சிற்றினப் பெயரான போய்ட்கேரி (boettgeri) செருமானி ஊர்வனவியலாளர் ஆசுகர் போய்ட்கேரி நினைவாக இடப்பட்டுள்ளது.

## புவியியல் வரம்பு

*கா. போய்ட்கேரி* நோசி பீ தீவு உட்பட வடக்கு மடகாசுகரில் காணப்படுகிறது.

## வாழ்விடம்
*கா. போய்ட்கேரி* 810 முதல் 1,200 மீ (2,660–3,940 அடி) உயரத்தில் உள்ள காடுகளில் விருப்பமாக வாழும் இயற்கை வாழ்விடமாகும்.

## உடலமைப்பு
*கா. போய்ட்கேரியின்* உடல் நீளம் 5.5 செமீ (2.2 அங்குலம்) ஆகும். இதன் வால் நீளம் உடல் நீளத்திற்கு சமமாக உள்ளது. பொதுவாக இவை மரங்களில் வனத் தளத்திலிருந்து 1–2 மீ (3.3–6.6 அடி) உயரத்தில் காணப்படும்.

## இனப்பெருக்கம்
இவை முட்டையிட்டு இனப்பெருக்கம் செய்யக்கூடியன.

## மேற்கோள்கள்

## மேலும் படிக்க
*Thomas Barbour (1903). "Two New Species of Chamaeleon". *Proceedings of the Biological Society of Washington* **16**: 61–62. ("*Chamaeleo macrorhinus* ", new species, p. 62).
*David Prötzel, Bernhard Ruthensteiner, Mark D. Scherz, Frank Glaw (2015). "Systematic revision of the Malagasy chameleons *Calumma boettgeri* and *C. linotum* (Squamata: Chamaeleonidae)". *Zootaxa* **4048** (2): 211–231.

பகுப்பு:பச்சோந்திகள்
பகுப்பு:மடகாசுக்கர் ஊர்வன
ஆரோக்கிய நிகேதன்

***ஆரோக்கிய நிகேதன்*** (*Arogya Niketan*) என்பது இந்திய எழுத்தாளர் தாராசங்கர் பந்தோபாத்தியாய்  1953 ஆம் ஆண்டு எழுதிய வங்காள மொழிப் புதினமாகும்.    பிர்பூம் மாவட்ட கிராமப்புறப் பகுதியைக் களமாக கொண்டது இக்கதையாகும். இக்கதை வயதான ஆயுர்வேத மருத்துவர் ஜிபன் மோஷாய் வழியாக பாரம்பரியத்திற்கும் நவீனத்துவத்திற்கும் இடையில் ஏற்படும் உளவியல், மெய்யியல் பதட்டங்களை சித்தரிக்கிறது. அவரது சுய அவதானிப்பு மற்றும் இளம் மருத்துவருடனான போட்டி பயம், காலாவதியாதல்,  தலைமுறை மாற்றம் பற்றிய ஆழமான அச்சங்களை காட்டுகிறது.    

1955 ஆம் ஆண்டில், இது ரவீந்திர புரஸ்கார் விருதையும், 1956 இல் சாகித்ய அகாடமி விருதையும் பெற்றது.   பின்னர், இது 1967 ஆம் ஆண்டு பிஜோய் போசால் திரைப்படமாக மாற்றப்பட்டது.

இந்தப் புதினம் ராம்னிக் மேகானியால் குஜராத்தியிலும், ஸ்ரீபாத் ஜோஷால் மராத்தியிலும், சாந்தி ரஞ்சன் பட்டாச்சார்யாவால் உருதுவிலும் மொழிபெயர்க்கப்பட்டது.  

தாராசங்கருக்கு மிகவும் நெருக்கமான மருத்துவ மாணவரான டாக்டர் சுகுமார் சந்திரா, கதாபாத்திரத்தில் வரும் இளம் மருத்துவர் கதாபாத்திரத்தில் தாக்கத்தை ஏற்படுத்தியிருக்கலாம். 

*ஆரோக்கிய நிகேதன்* அதன் மெய்யியல் ஆழத்திற்காகப் பாராட்டப்பட்டது, ஆனால் பிற அம்சங்களுக்காக  விமர்சிக்கப்பட்டது. சில விமர்சகர்கள் தாராசங்கரின் திறமை புதின வடிவத்தை விட அவரது சிறுகதைகளில் சிறப்பாக உள்ளது என்று கூறுகின்றனர். 

கே. என். பணிக்கர் தனது *ஹிஸ்ட்ரி ஆஸ் சோசியல் சேஞ்ச்* என்ற தனது கட்டுரையில், *ஆரோக்கிய நிகேதனை* பாரம்பரிய மருத்துவத்தின் வீழ்ச்சியின் ஒரு தெளிவான சித்தரிப்பு என்று பாராட்டினார். மேலும் அது செந்தரமான வரலாற்று நூல்களை விட மாற்றத்தை மிகவும் சக்திவாய்ந்த முறையில் காட்டியுள்ளதாகக் கூறினார். 

## மேற்கோள்கள்

## வெளி இணைப்புகள்
*  இணைய ஆவணகத்தில் 

பகுப்பு:சாகித்திய அகாதமி விருது பெற்ற படைப்புகள்
பகுப்பு:வங்காள மொழி புதினங்கள்
பி. துரைசாமி ரெட்டியார்

**பி. துரைசாமி ரெட்டியார்** (*P. Doraisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி நகரைச் சேர்ந்தவர். ஐந்தாம் வகுப்பு வரை கல்வி பயின்றுள்ள துரைசாமி, 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1902 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
வெஞ்சமாங்கூடலூர்

**வெஞ்சமாங்கூடலூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் கரூர் மாவட்டத்திலுள்ளது.
## அமைவிடம்
வெஞ்சமாங்கூடலூர், கடல் மட்டத்திலிருந்து சுமார் 208.5 மீ. உயரத்தில், () என்ற புவியியல் ஆள்கூறுகள் கொண்டு அமைந்துள்ளது.

## விவரங்கள்
** வெஞ்சமாங்கூடலூர் ஊரின் அஞ்சல் குறியீட்டு எண் 639109 ஆகும்.

** வெஞ்சமாங்கூடலூர் ஊரில் கல்யாண விகிர்தீசுவரர் கோயில் என்ற சிவன் கோயில் உள்ளது.

** வெஞ்சமாங்கூடலூர் பகுதியானது, அரவக்குறிச்சி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கரூர் மக்களவைத் தொகுதி சார்ந்தது.
## மேற்கோள்கள்

பகுப்பு:கரூர் மாவட்டத்திலுள்ள ஊர்களும் நகரங்களும்
இரத்தன்கர் சட்டமன்றத் தொகுதி

**இரத்தன்கர் சட்டமன்றத் தொகுதி** *(Ratangarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சூரூ மாவட்டத்தில் அமைந்துள்ளது. இரத்தன்கர், சுரு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
டாமன்சாரா நகர மையம்

**டாமன்சாரா நகர மையம்**, (ஆங்கிலம்: *Damansara Town Centre*; மலாய்: *Pusat Bandar Damansara*; சீனம்: 白沙罗镇中心); என்பது மலேசியா, கோலாலம்பூர், சிகாம்புட் மாவட்டத்தில் அமைந்துள்ள ஒரு முக்கியமான புறநகர்ப் பகுதி ஆகும். இந்த நகர மையத்தின் கட்டிடங்கள் 1981 - 1984-ஆம் ஆண்டுகளுக்கு இடையில் உருவாக்கப்பட்டன. இருப்பினும் 2016-இல், நகரத்தின் புதிய மேம்பாட்டிற்காக அந்தக் கட்டிடங்கள் இடிக்கப்பட்டன.

டாமன்சாரா நகர மையத்தில் அமைந்துள்ள அலுவலகங்களில் அரசு அமைச்சுகள், அரசு சார்ந்த துறைகள் மற்றும் தனியார் நிறுவனங்கள் போன்றவை அடங்கும்.

## பின்னணி
டாமன்சாரா நகர மையத்தின் அசல் கட்டிடங்களில் டாமன்சாரா வீடமைப்பு நிறுவனம், இண்டா வாட்டர் கூட்டமைப்பு *([[:en:Indah Water Konsortium]])*, எல்ப் பல்கலைக்கழகக் கல்லூரி *([[:en:HELP University]])* மற்றும் ஜொகூர் கார்ப்பரேசன் *(J-Corp)* போன்ற பிற நிறுவனங்களின் கட்டிடங்களும் உள்ளன. 

மலேசிய குடிவரவு துறை மற்றும் மலேசிய உள்ளூராட்சி மேம்பாட்டு அமைச்சு போன்ற அரசு துறைகள் முன்பு இங்கு தங்களின் அலுவலகங்களைக் கொண்டிருந்தன, பின்னர் அவை புத்ராஜெயாவிற்கு மாற்றப்பட்டன. அதே வேளையில் மலேசிய குடிவரவு துறையின் கடவுச்சீட்டு புதுப்பித்தல் சேவைகள் பல ஆண்டுகளுக்கு முன்பு புடு சென்ட்ரலுக்கு மாற்றப்பட்டன. உணவகங்கள், வசதி பொருட்கள் கடைகள், பல்பொருள் அங்காடிகள் போன்றவை தரை தளங்களில் உள்ளன.

## போக்குவரத்து
### பொது போக்குவரத்து
டாமன்சாரா நகர மையம்  காஜாங் வழித்தடத்தின் இரண்டு நிலையங்களால் சேவை செய்யப்படுகிறது: 

*  பண்டார் டாமன்சாரா எம்ஆர்டி நிலையம்
*  செமந்தான் எம்ஆர்டி நிலையம்

டாமன்சாரா நகர மையம்   அம்பாங் வழித்தடம்–செரி பெட்டாலிங் வழித்தடத்தின் வழியாகவும் சேவை செய்யப்படுகிறது.

*   பண்டாராயா எல்ஆர்டி நிலையம்

## பேருந்து
டாமன்சாரா பேருந்து வழித்தடத்தின் ரேபிட் கேஎல்  பேருந்து சேவை:
*  (→) கோலாலம்பூர் சென்ட்ரல் (→) டாமன்சாரா நகர மையம் (→) சிகாம்புட் (→) செரி அர்த்தாமாஸ் (→) மிட்வெளி மெகாமால்

## மேலும் காண்க

* சிகாம்புட்
* கோலாலம்பூர் சென்ட்ரல்
* டாமன்சாரா பெர்டானா 
* செரி அர்த்தாமாஸ்

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:மலேசிய நகரங்கள்‎
டி. இருசப்பன்

**டி. இருசப்பன்** (*Irusappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் மல்லியகாரை கிராமத்தினைச் சேர்ந்தவர். திராவிட முன்னேற்றக் கழகம் கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆத்தூர் - சேலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1924 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
லெப்டோபிசு யூரோசுடிக்டசு

**லெப்டோபிசு யூரோசுடிக்டசு** (*Leptophis urostictus*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது கொலம்பியாவில் காணப்படுகிறது.

## மேற்கோள்கள்

பகுப்பு:பாம்புகள்
பகுப்பு:கொலம்பிய விலங்குகள்
லெப்டோபிசு இசுடிம்சோனி

**லெப்டோபிசு இசுடிம்சோனி** (*Leptophis stimsoni*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும்.  *லெ. இசுடிம்சோனி*, பொதுவாக கிரே லோரா அல்லது திரினிடாட் மேட்டுநில கிளி பாம்பு என்று அழைக்கப்படுகிறது. இது கொலுப்ரிடே குடும்பத்தில் உள்ள ஒரு சிறிய வகை பாம்பு ஆகும். இந்த இனம் டிரினிடாட் மற்றும் டொபாகோ குடியரசில் மட்டுமே காணப்படும் அகணிய உயிரி.

## வாழிடம்
லெ. இசுடிம்சோனி டிரினிடாட் தீவில் உள்ள வடக்குத் தொடரில் உள்ள மலைக் காடுகளில் , 300–800 மீ (980–2,620 அடி) உயரத்தில் காணப்படுகின்றது.

## இனப்பெருக்கம்
இவை முட்டையிட்டு இனப்பெருக்கம் செய்கின்றன.

## சொற்பிறப்பியல்
இதன் சிற்றினப் பெயரானது இங்கிலாந்து ஊர்வனவியலாளர் ஆண்ட்ரூ பிரான்சிசி இசுடிம்சனின் நினைவாக இடப்பட்டது.

## மேற்கோள்கள்

## மேலும் படிக்க
*Harding, K.A. (1995). "A new species of tree snake of the genus *Leptophis* Bell 1825 from Mount Aripo, Trinidad". *Tropical Zoology* **8** (2): 221–226. (*Leptophis stimsoni*, new species, p.&nbsp;222.)

பகுப்பு:பாம்புகள்
பகுப்பு:கொலம்பிய விலங்குகள்
லெப்டோபிசு ரிவேட்டி

**லெப்டோபிசு ரிவேட்டி** (*Leptophis riveti*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது கோஸ்ட்டா ரிக்கா, பனாமா, எக்குவடோர், பெரு, கொலம்பியா, டிரினிடாட் ஆகிய நாடுகளில் காணப்படுகிறது.

## மேற்கோள்கள்

பகுப்பு:பாம்புகள்
லெப்டோபிசு பிரெசுடன்சு

**லெப்டோபிசு பிரெசுடன்சு** (*Leptophis praestans*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது பெலீசில் காணப்படுகிறது.

## மேற்கோள்கள்

பகுப்பு:பாம்புகள்
லெப்டோபிசு ஆக்சிடென்டாலிசு

**லெப்டோபிசு ஆக்சிடென்டாலிசு** (*Leptophis occidentalis*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது ஒண்டுராசு, கோஸ்ட்டா ரிக்கா, பனாமா, வெனிசுலா, கொலம்பியா ஆகிய நாடுகளில் காணப்படுகிறது.

## மேற்கோள்கள்

பகுப்பு:பாம்புகள்
லெப்டோபிசு நைக்ரோமார்ஜினேடசு

**லெப்டோபிசு நைக்ரோமார்ஜினேடசு** (*Leptophis occidentalis*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது பொதுவாக கருந்தோல் கிளிப்பாம்பு என அழைக்கப்படுகிறது.

## புவியியல் வரம்பு
இது எக்குவடோரில் உள்ள அமேசான் மழைக்காடுகளில் காணப்படுகிறது.

## விளக்கம்
*லே. நைக்ரோமார்ஜினேடசு* என்பது பிரகாசமான பச்சை நிறத்தில் காணப்படும் மெலிந்த, நடுத்தர அளவிலான பாம்பு ஆகும். முதிர்ச்சியடைந்த பாம்பு, பொதுவாக 60 முதல் 100 செ.மீ. (23.5–39.5 அங்) நீளமுடையது. ஒவ்வொரு செதில்களின் வெளிப்புற விளிம்பைச் சுற்றியுள்ள கருப்பு விளிம்புகள் விலங்கின் பின்புற மேற்பரப்பில் ஒரு தனித்துவமான வலை போன்ற வடிவத்தை உருவாக்குகின்றன. வயிற்று மேற்பரப்பு ஒரு உலோக பளபளப்பைக் கொண்டுள்ளது. இது பச்சை அல்லது துரு நிறமாக இருக்கலாம்.


File:Leptophis ahaetulla nigromarginatus (08).JPG |*பெரு அருகே அமேசான் மழைக்காட்டில் கருந்தோல் கிளிப்பாம்பு, 2011
</gallery>

==வாழிடம்==
*லே. நைக்ரோமார்ஜினேடசு* மரத்தில் வாழக்கூடியது. அடர்ந்த புதர் செடிகளிலும் வாழ்கிறது. இது இரண்டாம் நிலை மற்றும் முதன்மை காடுகளில் காணப்படுகிறது. பகல் நேரத்தில் சுறுசுறுப்பாக இருக்கும் இது, இரவில் மரங்களில் தூங்கும்.

==உணவு==
*லே. நைக்ரோமார்ஜினேடசு* [[பல்லி]], [[தவளை]], சிறிய [[பறவை|பறவைகளை]] உண்கிறது.

==மேற்கோள்கள்==


==மேலும் படிக்கவும்==
*Günther, A. 1866. Fifth Account of new Species of Snakes in the Collection of the British Museum. Ann. Mag. Nat. Hist., Third Series *'18*': 24-29. (*"Ahætulla nigromarginata"'', p.&nbsp;28.)

பகுப்பு:பாம்புகள்
துவாங்கு அப்துல் அலீம் சாலை

**டூத்தா சாலை** அல்லது **துவாங்கு அப்துல் அலீம் சாலை** (மலாய்; ஆங்கிலம்: *Jalan Duta* அல்லது *Jalan Tuanku Abdul Halim*; சீனம்: 阿卜杜勒哈利姆国王街); என்பது மலேசியா, கோலாலம்பூர் மாநகரில் அமைந்துள்ள ஒரு முக்கியமான நெடுஞ்சாலை ஆகும். இந்தச் சாலை கோலாலம்பூர் மத்திய வட்டச் சாலை 1- இல் உள்ள மலேசிய நாடாளுமன்றக் கட்டிடத்திற்கான மாற்றுச் சாலையுடன் சிகாம்புட் நகர்ப் பகுதிகளை இணைக்கிறது.

மலேசியாவின் 5-ஆவது; மற்றும் 14-ஆவது பேரரசர், துவாங்கு அப்துல் அலிம் முவாட்சம் சா (ஆட்சிக்காலம்: 1970-1975 மற்றும் 2011-2016) அவர்களின் பெயரால் இந்தச் சாலைக்குப் பெயரிடப்பட்டது.

## வரலாறு
இந்தச் சாலை 1960-களின் முற்பகுதியில் கட்டப்பட்டது. ஆரம்பத்தில் பிரித்தானிய காலனித்துவ அதிகாரியான லாரன்ஸ் கில்லெமார்ட்டின் நினைவாக கில்லெமார்ட் சாலை *(Guillemard Road)* என்று பெயரிடப்பட்டது.

நவம்பர் 26, 2014 அன்று, கோலாலம்பூர் மாநகராட்சி (DBKL) ஜாலான் டூத்தா எனும் பெயரை ஜாலான் துவாங்கு அப்துல் அலீம் என்று மாற்றியது. ஜாலான் டூத்தா என்பது நன்கு நிறுவப்பட்ட பெயர் என்பதாலும், சாலைகளுக்கு உயிருள்ள பொது நபர்களின் பெயரை வைக்கக் கூடாது என்ற பொதுவான கொள்கைக்கு எதிரானது என்பதாலும், பெயர் மாற்றத்திற்கு பொதுமக்கள் எதிர்ப்பு தெரிவித்தனர். ஆனால் அதையும் மீறி அரசாங்கம் மறுபெயரிடுதலைத் தொடர்ந்தது.

### சிகாம்புட் வட்டச்சுற்று மாற்றுச் சாலை
சிகாம்புட் வட்டச்சுற்றுவழி நான்கு நிலை மாற்றுச் சாலையாக மேம்படுத்தப்பட்டுள்ளது. இது 2004 மற்றும் 2006-ஆம் ஆண்டுகளுக்கு இடையில் மேம்படுத்தப்பட்டது. இந்தத் திட்டத்தை மலேசிய பொதுப்பணித் துறை *(JKR),* கோலாலம்பூர் மாநகராட்சி மற்றும் முக்கிய ஒப்பந்ததாரர் அகமத் ஜாக்கி ரிசோர்சஸ் பெர்காட் *(Ahmad Zaki Resources Berhad)* ஆகியோர் வழிநடத்தினர். இந்த நான்கு நிலை பரிமாற்றுச் சாலை பிப்ரவரி 26, 2007 அன்று போக்குவரத்திற்கு திறக்கப்பட்டது.

### புதிய மாற்றுச் சாலை
இதற்கிடையில், புதிய இசுதானா நெகாரா மலேசியாவுக்கான மாற்றுச் சாலை; 2007-இல் கட்டப்பட்டு 2011-இல் நிறைவடைந்தது.

## சாலை மாற்றுவழிகளின் பட்டியல்

## மேலும் காண்க

* கோலாலம்பூர் உள்வட்டச் சாலை
* கோலாலம்பூர் மத்திய வட்டச் சாலை 1
* கோலாலம்பூர் மத்திய வட்டச் சாலை 2

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
கம்போங் சுங்கை பெஞ்சாலா

**கம்போங் சுங்கை பெஞ்சாலா**, (ஆங்கிலம்; மலாய்: *Kampung Sungai Penchala*; சீனம்: 彭查拉河村); என்பது மலேசியா, கோலாலம்பூர், சிகாம்புட் மாவட்டத்தின் வடமேற்கு பகுதியில் கூட்டரசு பிரதேச-சிலாங்கூர் எல்லையில் அமைந்துள்ள ஒரு கிராமம் ஆகும். இந்தக் கிராமம், தாமான் துன் டாக்டர் இசுமாயில் நடுத்தர நகரத்திற்கு அடுத்ததாகவும்; முத்தியாரா டாமன்சாரா மற்றும் பண்டார் உத்தாமா டாமன்சாராவையும் ஒட்டியுள்ளது.

கோலாலம்பூரில் உள்ள மலாய் மக்களுக்கு ஒதுக்கப்பட்ட நிலங்களில் ஒன்றாக கம்போங் சுங்கை பெஞ்சலாவை மலேசிய அரசாங்கம் வர்த்தமானியில் வெளியிட்டு உள்ளது. இருந்தாலும், இந்தக் கிராமம் தீவிரமாக மேம்படுத்தப்பட்டு வருகிறது. இதன் காரணமாக பல முன்னேற்றங்கள் ஏற்பட்டுள்ளன.

## அணுகல்
1998-ஆம் ஆண்டில், இந்தக் கிராமத்தின் மேற்கு எல்லையில் டாமன்சாரா-பூச்சோங் விரைவுச்சாலை *(LDP)* திறக்கப்பட்டது. இந்தச் சாலை பண்டார் செரி டாமன்சாரா, சுங்கை பூலோ, கெப்போங் மற்றும் கோம்பாக் ஆகிய நகரங்களை கோலாலம்பூர் மத்திய வட்டச் சாலை 2 *(MRR2)* வழியாக வடக்கில் கம்போங் சுங்கை பெஞ்சாலாவை இணைக்கிறது; தெற்கில் டாமன்சாரா உத்தாமா, டாமன்சாரா நகரங்களையும்; தெற்கில் கிளானா ஜெயாவையும் இணைக்கிறது.

## போக்குவரத்து
இந்தக் கிராமத்தை  காஜாங் வழித்தடத்தின்  முத்தியாரா டாமன்சாரா எம்ஆர்டி நிலையத்தின் மூலமாக அணுகலாம்.

## மேலும் காண்க

* சிகாம்புட்
* பண்டார் செரி டாமன்சாரா
* டாமன்சாரா உத்தாமா
* டாமன்சாரா-பூச்சோங் விரைவுச்சாலை 
* கோலாலம்பூர் மத்திய வட்டச் சாலை 2

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:மலேசிய நகரங்கள்‎
எம். ஜெங்கல் ரெட்டியார்

**எம். ஜெங்கல் ரெட்டியார்** (*M. Jangal Reddiar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் மொடையூர் கிராமத்தினைச் சேர்ந்தவர். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செஞ்சி சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1915 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
டி. கரிய கவுண்டர்

**டி. கரிய கவுண்டர்** (*T. Karia Gounder *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் வாணியம்பாடி நகரைச் சேர்ந்தவர். வாணியம்பாடியில் ஆரம்ப்க் கல்வியினை கரிய கவுண்டர் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1900 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
மண்டாவா சட்டமன்றத் தொகுதி

**மண்டாவா சட்டமன்றத் தொகுதி** *(Mandawa Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சுன்சுனூ மாவட்டத்தில் அமைந்துள்ளது. மண்டாவா, சுன்சுனூ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பட்டாம்பி - 57

**பட்டாம்பி - 57** *(PTB 57)*, வேளாண் பெயர்; **சுவேதா**  *(Swetha)*, முன்மொழிவு எண்; *(IET 14735)* எனப்படும் இந்த நெல் வகை,  **IR 50** மற்றும் **C 14 - 8** ஆகிய நெல் இரகங்களிருந்து, கலப்பினமாக்கல் மற்றும் தூயவழித் தேர்வு மூலம் உருவாக்கப்பட்டதாகும். தென்னிந்தியாவில் உள்ள கேரளாவின் நெல் வகையான இது, கேரள மாநிலத்தின் பாலக்காடு மாவட்டத்தில் உள்ள பட்டாம்பி மண்டல வேளாண் ஆராய்ச்சி நிலையம், 2002 ஆம் ஆண்டு வெளியிடப்பட்ட இந்நெல் வகையை, **சுவேதா** என்ற பெயரிலும் அழைக்கப்படுகிறது.

## பின்னணி
நடுத்தர கால அளவில் அறுவடை செய்ய, 140 - 145 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, , குட்டையான மற்றும் தடித்த, வெள்ளை நிறமாகும். பாலக்காடு மாவட்டத்தில் உள்ள சித்தூர் வட்டத்தில் இரண்டாம் பயிராக நடப்படும் இந்நெல் இரகம்,   அப்பகுதியின் கருப்பு பருத்தி மண்ணுக்கு ஏற்றது என கூறப்படுகிறது. பித்தப்பை பூச்சி மற்றும் தண்டு துளைப்பான்களுக்கு எதிர்ப்புத் திறன் கொண்டதும், இலையுறை கருகல் மற்றும் குலைநோய்க்கு மிதமான எதிர்ப்புத் திறனும் கொண்டது. நீர்ப்பாசன வசதியுள்ள தாழ்வான நிலங்களுக்கு ஏற்றதாக கருதப்படும் இது,  முண்டகன் பருவத்தில் கரிம உரமிடும் முறையில், ஒரு எக்டேருக்கு 5,000 கிலோ வரை கூல மகசூல் தருவதாக கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
தமிழியம் சுபாஸ்

**தமிழியம் சுபாஸ்** (*Tamiliam Subas*, இயற்பெயர்: சுபாஸ் கண்ணன் கமலேந்திரன்) என்பவர் ஒரு நோர்வே-தமிழ் திரைப்படப் படைப்பாளி ஆவார். ஈழத் தமிழர் அடையாளம், போர் அனுபவங்கள், புலம்பெயர்ந்தோர் கண்ணோட்டங்கள் போன்றவற்றை ஆராயும் குறும்படங்களை உருவாக்கியதற்காக இவர் அறியப்படுகிறார்.

## தொழில்
2009 ஆம் ஆண்டில், சுபாஸ் வன்னி எலி என்ற குறும்படத்தை எழுதி, இயக்கி, தயாரித்தார். இது இலங்கையின் வவுனியாவில் உள்ள தடுப்பு முகாமில் பொதுமக்கள் எதிர்கொள்ளும் துயரங்களைக் காணும் இரண்டு எலிகளின் பயணத்தைப் பின்தொடர்வதாக உள்ளது. இந்தத் திரைப்படம் விமர்சன ரீதியான பாராட்டைப் பெற்றது.  2010 இல் டாக்காவில் நடந்த 11வது சர்வதேச குறும்படம் மற்றும் சுயாதீன திரைப்பட விழாவில் (ISIFF) சிறந்த புனைகதை விருதைப் பெற்றது. இது பல்வேறு திரைப்பட விழாக்களிலும் அங்கீகரிக்கப்பட்டது.

இவரது அடுத்த குறும்படம், *"கேன் ஐ ஹேவ் எ டிரீம்?"* (2010), தமிழ் புலம்பெயர்ந்தோர் தொடர்பான கருப்பொருள்களை மேலும் ஆராய்ந்தது.

## திரைப்படவியல்

## கல்வி பகுப்பாய்வு
இவரது குறும்படமான வன்னி எலி பல்வேறு கல்விப் படைப்புகளில் ஆய்வு செய்யப்பட்டுள்ளது:

## மேற்கோள்கள்

## வெளி இணைப்புகள்
*Veteran director பாலு மகேந்திரா about Subas
* Official website
* 

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:புகலிட ஈழத்தமிழர்
பகுப்பு:1985 பிறப்புகள்
எசு. சின்னையன்

**எசு. சின்னையன்** (*S. Chinnaiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் நாமக்கல் நகரைச் சேர்ந்தவர். நாமக்கல் வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நாமக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1962

## மேற்கோள்கள்

பகுப்பு:1917 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
நவாப் நூர் சமத் கான்

**நவாப் நூர் சமத் கான்** (*Nawab Noor Samad Khan*) என்பவர் இந்தியாவின் சுதந்திரப் போராட்ட வீரராவார். இவர் அரியானாவின் இசார், இரானியா என்ற சிறிய சுதேச அரசின் நவாப்பாக இருந்தார்.

ஆங்கிலோ-மராத்தா ஒப்பந்தத்தின்படி, 1803 ஆம் ஆண்டு அரியானா பிரிட்டிசு ஆட்சியின் கீழ் வந்தது. இதன் காரணமாக, நவாப் நூர் சமத் கானின் சிறிய சமத்தானமான இரானியாவும் 1818 ஆம் ஆண்டு பிரிட்டிசு ஆட்சியின் கீழ் வந்தது.

நவாப் நூர் சமத் கானின் வாழ்க்கைச் செலவுகளுக்காக ஆங்கிலேயர்கள் ஆண்டுக்கு ரூ.5700 ஓய்வூதியம் வழங்க அனுமதித்தனர்.  நவாப் நூர் சமத் கான் இந்த ஓய்வூதியத்தை அவமானகரமானதாகக் கண்டார்.  இந்த அவமானத்திற்குப் பழிவாங்க சரியான வாய்ப்புக்காக  காத்திருந்தார்.

## 1857 புரட்சியில் பங்கு
1857 ஆம் ஆண்டு இந்தியாவின் பல்வேறு பகுதிகளில் புரட்சித் தீ மூண்டபோது, ​​கண்காணிப்பாளர் இராபர்ட்சன் நவாப், நூர் சமத் கானிடம் வந்து தனது பகுதியில் தோன்றும் எந்த வகையான கிளர்ச்சியையும் கட்டுப்படுத்துமாறு கேட்டுக் கொண்டார்.

இந்த வாய்ப்பைப் பயன்படுத்திக் கொண்ட நவாப் நூர் சமத் கான், கிளர்ச்சியைக் கட்டுப்படுத்த கூடுதல் துருப்புக்கள் மற்றும் ஆயுதங்களுக்காக இராபர்ட்சனிடம் இருந்து பணம் வசூலித்தார். மேலும், தனது படை மற்றும் ஆயுதங்களின் எண்ணிக்கையையும் அதிகரித்தார்.

புரட்சி அலை நவாப் நூர் சமத் கானின் பகுதியை அடைந்தவுடன், நூர் சமத் கான் ஆங்கிலேயர்களுக்கு எதிராகக் கிளர்ச்சி செய்தார்.  தனது பகுதியிலிருந்து ஆங்கிலேயர்களை விரட்டியடித்து, முழுப் பகுதியையும் சுதந்திரமாகக் கைப்பற்றினார். ஆங்கிலேயர்களால் பிடிக்கப்பட்ட அனைத்து புரட்சியாளர்களையும் விடுவித்தார்.

சிர்சா முழுவதும் நவாப் நூர் சமத் கானின் கட்டுப்பாட்டின் கீழ் வந்தது. பகதூர் சா சாபர் இவரை சிர்சாவின் நவாபாக அறிவித்தார்.

ஆங்கிலேயர்களால் இவ்வளவு பெரிய தோல்வியைத் தாங்கிக் கொள்ள முடியவில்லை, பின்னர் செனரல் கோட்லாண்டு ஒரு பெரிய படையுடன் நவாப் நூர் சமத் கானை எதிர்த்துப் போராட வந்தார். இரானியா அருகே உள்ள உதயம் என்ற கிராமத்தில் இருவருக்கும் இடையே ஒரு சண்டை நடந்தது.

நவாப் நூர் சமத் கான் துணிச்சலுடன் போரிட்டார். ஆனால் போதுமான இராணுவம் மற்றும் ஆயுதங்கள் இல்லாததால், தோல்வியை சந்திக்க வேண்டியிருந்தது. நவாப் நூர் சமத் கான் கிளர்ச்சி குற்றச்சாட்டில் கைது செய்யப்பட்டு மரண தண்டனை விதிக்கப்பட்டார்.

## மேற்கோள்கள்

பகுப்பு:1857
பகுப்பு:இந்திய விடுதலைப் போராட்ட வீரர்கள்
பகுப்பு:இந்தியாவின் நவாப்கள்
பகுப்பு:அரியானா நபர்கள்
அர்தீப் சிங் பாவா

**அர்தீப் சிங் பாவா** (*Hardeep Singh Bawa*) என்பவர் இந்தியாவின் இமாச்சலப் பிரதேசத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் இமாச்சலப் பிரதேச அரசியலில் இயங்கினார்.  நாலாகட்டு சட்டமன்றத் தொகுதியில் போட்டியிட்டு வெற்றி பெற்று தற்போது சட்டமன்ற உறுப்பினராக உள்ளார். இமாச்சலப் பிரதேசத்தின் நாலாகட்டு சட்டமன்றத் தொகுதிக்கு நடந்த இடைத்தேர்தலில் இவர் தனது நெருங்கிய போட்டியாளரும் பாரதியா சனதா கட்சி வேட்பாளருமான கே.எல். தாக்கூரை 8,990 வாக்குகள் வித்தியாசத்தில் தோற்கடித்தார். இப்போட்டியில் மொத்தம் ஐந்து வேட்பாளர்கள் களத்தில் இருந்தனர். முன்னதாக சுயேச்சை வேட்பாளராக இருந்து பாரதிய சனதா கட்சியில் இணைந்த கே.எல். தாக்கூர் பதவி விலகியதால் இந்த சட்டமன்றத் தொகுதிக்கு இடைத்தேர்தல் தேவைப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பவானி சிங் பதானியா

**பவானி சிங் பதானியா** (*Bhawani Singh Pathania*) என்பவர் இந்தியாவின் இமாச்சலப் பிரதேசத்தைச் சேர்ந்த ஓர் அரசியல்வாதியாவார். 1974ஆம் ஆண்டு ஆகத்து மாதம் 20ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் இமாச்சலப் பிரதேச அரசியலில் இயங்கினார். பத்தேபூர் சட்டமன்ற தொகுதிக்காக நடைபெற்ற தேர்தலில் போட்டியிட்டு வென்று சட்டமன்ற உறுப்பினர் ஆனார். இமாச்சலப் பிரதேசத்தின் பத்தேபூர் சட்டமன்றத் தொகுதிக்கு நடந்த தேர்தலில் இவர் தனது நெருங்கிய போட்டியாளரும் பாரதியா சனதா கட்சி வேட்பாளருமான பல்தேவ்  தாக்கூரை சுமார் 6000 வாக்குகள் வித்தியாசத்தில் தோற்கடித்தார். இப்போட்டியில் மொத்தம் ஐந்து வேட்பாளர்கள் களத்தில் இருந்தனர்.
 
## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:இமாச்சலப் பிரதேச நபர்கள்
கோட்டிபட்டி பிரம்மய்யா

**கோட்டிபட்டி பிரம்மய்யா** (*GottipatiBrahmayya*) இந்தியாவின் ஆந்திரப் பிரதேச மாநிலத்தைச் சேர்ந்த ஒரு சுதந்திரப் போராட்ட வீரராவார்.1889ஆம் ஆண்டு திசம்பர் மாதம் 3ஆம் தேதியன்று இவர் பிறந்தார்.  இரியோத்து பெட்டா எனப்படும் விவசாயிகளின் தலைவர் என்று பிரபலமாக அறியப்பட்டார். இவருக்கு 1982ஆம் ஆண்டில்  பத்ம பூசண் விருது வழங்கப்பட்டது.

## ஆரம்பகால வாழ்க்கை
பிரம்மய்யா 1889 ஆம் ஆண்டு இந்தியாவின் ஆந்திரப் பிரதேசத்தில் உள்ள கண்டசாலாவில் (கிருசுணா மாவட்டத்தின் திவி தாலுகா) ஒரு கம்மவார் குடும்பத்தில் பிறந்தார்.  மச்சிலிப்பட்டினத்தில் உள்ள நோபல் உயர்நிலைப் பள்ளியில் கல்வி பயின்றார். 1917 ஆம் ஆண்டில் நூலக இயக்கம் மற்றும் வயது வந்தோர் கல்வி இயக்கத்தை ஏற்பாடு செய்தார்.1922-1923 ஆம் ஆண்டுகள் வரை மாவட்ட காங்கிரசு குழுவின் தலைவராகவும் இருந்தார்.

## அரசியல்
சுதந்திரத்திற்குப் பிறகு, பிரம்மய்யா 1962ஆம் ஆண்டில் ஆந்திரப் பிரதேச காங்கிரசு குழுவின் தலைவரானார். 1964ஆம் ஆண்டு முதல் 1968ஆம் ஆண்டு வரை ஆந்திரப் பிரதேச சட்டமன்றத் தலைவராகப் பணியாற்றினார். ஆந்திரப் பல்கலைக்கழகம் இவருக்கு "கலாபிரபூர்ணா" என்ற முனைவர் பட்டத்தை வழங்கியது. பிரம்மய்யாவின் சுயசரிதை நா சீவன நௌகா 1970 ஆம் ஆண்டுகளின் பிற்பகுதியில் தெலுங்கு நாளிதழான ஆந்திர சோதியில் வெளியிடப்பட்டது.

## இறப்பு
1984ஆம் ஆண்டு கோட்டிபட்டி பிரம்மய்யா காலமானார்.

## மேற்கோள்கள்

பகுப்பு:பத்ம பூசண் விருது பெற்றவர்கள்
பகுப்பு:1889 பிறப்புகள்
பகுப்பு:1984 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:ஆந்திரப் பிரதேச மக்கள்
சிசுட்லா வெங்கட லட்சுமி நரசிம்ம ராவ்

**சிசுட்லா வெங்கட லட்சுமி நரசிம்ம ராவ்** (*SistlaVenkata Lakshmi NarasimhaRao*) இந்தியாவின் ஆந்திரப் பிரதேச மாநிலத்தைச் சேர்ந்த ஒரு சுதந்திரப் போராட்ட வீரராவார். 1911ஆம் ஆண்டு மே மாதம் 24ஆம் தேதியன்று இவர் பிறந்தார். மூத்த வழக்கறிஞர், தொழிற்சங்க ஆர்வலர் மற்றும் இந்தியாவின் சென்னை மாநிலத்தின் குண்டூர் தொகுதியின் முதல் மக்களவை உறுப்பினர் என்றும் அறியப்படுகிறார். 
## ஆரம்பகால வாழ்க்கை
சிறீ. எசு.வி. புருசோத்தமுக்கு மகனாக இவர் பிறந்தார். குண்டூரில் உள்ள ஆந்திர கிறித்தவக் கல்லூரியிலும், சென்னை சட்டக் கல்லூரியிலும், திருவனந்தபுரத்தில் உள்ள சட்டக் கல்லூரியிலும் கல்வி பயின்றார். 1936 முதல் 2004 ஆம் ஆண்டு வரை சட்டப் பயிற்சி பெற்றார்.1939 ஆம் ஆண்டு பிராடிபெட் வார்டில் வெற்றிபெற்று கவுன்சிலராகப் பிரதிநிதித்துவப்படுத்தினார்.1942–43ஆம் ஆண்டு குண்டூரில் உள்ள வழக்கறிஞர் சங்கத்தின் செயலாளராகவும், 1965 முதல் 1970 வரை தொடர்ச்சியாக வழக்கறிஞர் சங்கத் தலைவராகவும் இருந்தார். இந்திய சுதந்திரப் போராட்டத்தின் போது இவர் இரண்டு முறை சிறைத் தண்டனை அனுபவித்தார்.

## அரசியல்
1930ஆம் ஆண்டுகளில் கிருசுணா சிமென்ட் நிறுவனத்தின் தொழிற்சங்கத் தலைவராக இவர் தலைமை தாங்கினார்.1952 ஆம் ஆண்டில், சுயேச்சை வேட்பாளராகப் போட்டியிட்டு, மூத்த நாடாளுமன்ற உறுப்பினர் என்.சி. ரங்காவை (கிருசிகர் கட்சி) எதிர்த்து 1,03,126 வாக்குகள் வித்தியாசத்தில் வெற்றி பெற்றார்.

## இறப்பு
2006ஆம் ஆண்டு செப்டம்பர் மாதம் 28 ஆம் தேதியன்று இவர் காலமானார். இவருக்கு ஐந்து மகன்களும் இரண்டு மகள்களும் இருந்தனர்.

## மேற்கோள்கள்

## வெளி இணைப்புகள்
* Biodata of S. V. L. NarasimhaRao at LokSabha website.

பகுப்பு:1911 பிறப்புகள்
பகுப்பு:2006 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய நாடாளுமன்ற உறுப்பினர்கள்
பகுப்பு:ஆந்திரப் பிரதேச மக்கள்
நவல்கர் சட்டமன்றத் தொகுதி

**நவல்கர் சட்டமன்றத் தொகுதி** *(Nawalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சுன்சுனூ மாவட்டத்தில் அமைந்துள்ளது. நவல்கர், சுன்சுனூ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
மோன்ட் கியாரா

**மோன்ட் கியாரா** (ஆங்கிலம்; மலாய்: *Mont Kiara* (**MK**); சீனம்: 满家乐); என்பது மலேசியா, கோலாலம்பூர், சிகாம்புட் மாவட்டத்தின் வடமேற்கில்; வசதி படைத்தவர்கள் வாழும் புறநகர்ப் பகுதியாகும். இந்தப் பகுதி பெரும்பாலும் உயரமான கூட்டுரிமை மனைகள் மற்றும் அலுவலக வளாகங்களைக் கொண்டுள்ளது. இவை பெரும்பாலும் யூஇஎம் குழுமத்தின் *[[:en:UEM Group]]* சன்ரைசு பெர்காட் நிறுவனத்தால் *(UEM Sunrise Berhad)* உருவாக்கப்பட்டவை ஆகும். 

இந்தப் புறநகர்ப் பகுதி கெப்போங்கிற்கும் கோலாலம்பூர் நகர மையத்திற்கும் இடையில், கிள்ளான் பள்ளத்தாக்கின் மையத்தில் அமைந்துள்ளது. இது தெற்கில் செரி அர்த்தாமாஸ் மற்றும் கிழக்கில் கே.எல். மெட்ரோபோலிசு *(KL Metropolis)* ஆகியவற்றிற்கு அருகில் உள்ளது, மேலும் இங்கு வெளிநாட்டினர் அதிக மக்கள் தொகையைக் கொண்டுள்ளனர்.

## வரலாறு
தற்போது பெரும் வளர்ச்சி கண்டுள்ள மோன்ட் கியாரா முதன்முதலில் ஒரு ரப்பர் தோட்டமாக இருந்தது. மோன்ட் கியாராவின் வளர்ச்சி 1990-ஆம் ஆண்டுகளில் தொடங்கியது. 40.47 எக்டேர் நிலம் சன்ரைசு பெர்காட் நிறுவனத்தால் வாங்கப்பட்டு மோன்ட் கியாரா என மறுபெயரிடப்பட்டது. 1993 மற்றும் 1994-ஆம் ஆண்டுகளில், மற்ற மேம்பாடாளர்கள் மோன்ட் கியாராவின் விரிவாக்கத்திற்கு வழிவகுத்தனர்.

தீபகற்ப மலேசியாவில் பிரெஞ்சு மொழியில் இருந்து ஒரு சொல்லைப் பயன்படுத்தும் ஒரே இடம் மோன்ட் கியாரா ஆகும். *மோன்ட்* என்றால் பிரான்சிய மொழியில் *மலை* என்று பொருள்படும்.

## போக்குவரத்து
மோன்ட் கியாரா நகர்ப்பகுதி, நான்கு விரைவுச் சாலைகளின் குறுக்குச் சந்திப்புகளுக்கு இடையில் அமைந்துள்ளது.
* கிள்ளான் பள்ளத்தாக்கு புதிய விரைவுச்சாலை 
* மலேசிய வடக்கு-தெற்கு விரைவுச்சாலை, வடக்கு வழித்தடம் 
* டூத்தா-உலு கிள்ளான் விரைவுச் சாலை (DUKE) 
* இசுபிரிண்ட் விரைவுச்சாலை 
டூத்தா-உலு கிள்ளான் விரைவுச் சாலை, மோன்ட் கியாராவை அம்பாங், உலு கிள்ளான், கோம்பாக் ஆகியவற்றுடன் இணைக்கிறது. இது கோலாலம்பூர் மத்திய வட்டச் சாலை 2 &nbsp;மற்றும் கிழக்கு கடற்கரை விரைவுச்சாலை &nbsp;ஆகிய இரு சாலைகளுடன் இணைக்கிறது.

## பொது போக்குவரத்து
மோன்ட் கியாராவிற்கு அருகிலுள்ள தொடருந்து நிலையம்  சிகாம்புட் கொமுட்டர் நிலையம் ஆகும். ஈப்போ சாலை பேருந்து வழித்தடத்தின்  ரேபிட் கேஎல் பேருந்து (முன்னர் **U7**) மோன்ட் கியாராவை சிகாம்புட் கொமுட்டர் நிலையத்துடன் இணைக்கிறது.

மாற்றாக,  ரேபிட் கேஎல் பேருந்து, டேசா செரி அர்த்தாமாஸ் நகர்ப்பகுதியை  செமாந்தான் எம்ஆர்டி நிலையத்துடன் இணைக்கிறது.

திசம்பர் 1, 2017 முதல் மோன்ட் கியாரா,  ரேபிட் கேஎல் பேருந்து வழி நேரடியாகச் சேவை செய்யப்படுகிறது. மேலும்  செமாந்தான் எம்ஆர்டி நிலையத்திற்கும் அந்தப் பேருந்து சேவை செய்கிறது.

## அரசியல்
மலேசிய மக்களவையில் சிகாம்புட் மக்களவை தொகுதியின் ஒரு பகுதியாக மோன்ட் கியாரா உள்ளது. தற்போதைய நாடாளுமன்ற உறுப்பினர் ஜனநாயக செயல் கட்சியின் அன்னா இயோ ஆவார். இவர் மே 2018 முதல் சேவை செய்து வருகிறார்.

## காட்சியகம்
**மோன்ட் கியாரா 2015**

File:Plaza Mont' Kiara Bazaar 16 July 2015 (1).JPG|
File:1 Mont Kiara 16 July 2015.JPG|
File:Skyline of Mont Kiara, Kuala Lumpur.jpg


## மேலும் காண்க

* சிகாம்புட்
* பண்டார் செரி டாமன்சாரா
* இசுபிரிண்ட் விரைவுச்சாலை
* டாமன்சாரா-பூச்சோங் விரைவுச்சாலை 
* கிள்ளான் பள்ளத்தாக்கு புதிய விரைவுச்சாலை

## மேற்கோள்கள்

## வெளி இணைப்புகள்
* Map and Street Photos of Mont Kiara
* Wikimapia Satellite Map Wikimapia satellite view of Plaza Mont Kiara
*Moving to Malaysia – Find All You Need to Know About Visas, Malaysia My Second Home, Company and Business Registration Here

பகுப்பு:கோலாலம்பூர்
பகுப்பு:மலேசிய நகரங்கள்‎
பத்ருல் இசுலாம் அலி கான்

**பத்ருல் இசுலாம் அலி கான்** (*Badrul Islam Ali Khan*) என்பவர் இந்தியாவில் பிரித்தானிய  ஆட்சியின் போது பஞ்சாபின் அமிர்தசரசில் ஒரு வழக்கறிஞராகப் பணியாற்றினார். சாலியன் வாலாபாக் படுகொலைக்குப் பிறகு, 1919ஆம் ஆண்டு ஏப்ரல் மாதம் 19 ஆம் தேதியன்று ஒப்புதல் அளித்த அன்சு ராச்சு என்பவரால் இவர் கைது செய்யப்பட்டார். ரௌலட் சட்டத்தின் இந்தியர்கள் மீதான தாக்கம் குறித்துப் பேசிய சத்யபால் மற்றும் சைஃபுதீன் கிட்ச்லூ ஆகியோரை விடுவிக்கக் கோரி சாலியன் வாலாபாக் நகரில் கூட்டங்களை ஏற்பாடு செய்ததாக இவர் மீது குற்றம் சாட்டப்பட்டது. பின்னர் அவர் குற்றவாளி அல்ல என்று கண்டறியப்பட்டு விடுவிக்கப்பட்டார்.

## மேற்கோள்கள்

## மேலும் வாசிக்க
*

பகுப்பு:இந்திய வழக்கறிஞர்கள்
பகுப்பு:பஞ்சாப் நபர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய விடுதலைப் போராட்ட வீரர்கள்
பிரபு நாராயண்

**பிரபு நாராயண்** (*Prabhu Narayan*) என்பவர் 1942 ஆம் ஆண்டு நடைபெற்ற வெள்ளையனே வெளியேறு இயக்கத்தில் பங்கேற்றதற்காக அறியப்பட்ட ஓர் இந்திய சுதந்திர போராட்ட வீரராவார். பிரபு நரேன் என்ற பெயராலும் இவர் அறியப்படுகிறார். பீகார் மாநிலத்தின் ககாரியா மாவட்டத்தில் வசிக்கும் நரேன், 1942 ஆம் ஆண்டு நடைபெற்ற கொடி ஊர்வலத்தை வழிநடத்தும் போது காவல்துறையினரின் துப்பாக்கிச் சூட்டில் கொல்லப்பட்டார்.

## வாழ்க்கைக் குறிப்பு
பிரபு நாராயண் 1921 ஆம் ஆண்டு பீகார் மாநிலம் ககாரியா மாவட்டத்தில் உள்ள மரார் என்ற கிராமத்தில், கோயரி குடும்பத்தில் சீதல் மகட்டோ என்றழைக்கப்படும் சீதல் பிரசாத் சிங் மற்றும் சம்பா தேவி ஆகியோருக்கு மகனாகப் பிறந்தார். தனது ஆரம்ப நாட்களிலிருந்தே ஒரு புரட்சியாளராக இருந்தார். தனது கிராமத்தில் விவசாயத் தொழிலாளர்களின் உரிமைகளுக்காகப் பணியாற்றினார். நியாயமான ஊதியத்திற்காக முதலாளிகளுக்கு எதிராகப் போராடுவதிலும் இவர் அடிக்கடி ஈடுபட்டார். சியாம்லால் உயர்நிலைப் பள்ளியில் தனது நடுநிலைப் பள்ளிக் கல்வியை முடித்து தொடக்கக் கல்வியை இராம்கஞ்சில் முடித்தார். இளம் வயதிலேயே சியா தேவியை திருமணம் செய்து கொண்டார். இவரது தியாகத்தின் போது மனைவி கர்ப்பமாக இருந்தார். மகனைப் பெற்றெடுத்த அவர். குழந்தைக்கு இம்மத் சிங் என்று பெயரிட்டு வளர்த்தார்.

உயர்கல்விக்காக, பனாரசு இந்து பல்கலைக்கழகத்திற்குச் சென்றார். இந்தக் காலகட்டத்தில், இந்திய சுதந்திரப் போராட்டத்தில் அதிகளவில் படித்த இளைஞர்களை ஈடுபடுத்துவதற்காக, பல்கலைக்கழகத்தில் இந்திய தேசிய இயக்கம் குறித்த சிறப்பு வகுப்பு நடத்தப்பட்டது. மகாத்மா காந்தியின் அழைப்பின் பேரில் இந்திய சுதந்திர இயக்கத்தில் சேர நரேன் உந்தப்பட்டார். 1942ஆம் ஆண்டு நடைபெற்ற வெள்ளையனே வெளியேறு இயக்கத்தில் பங்கேற்க பனாரசிலிருந்து ககாரியாவுக்குச் சென்றார்.

1942 ஆம் ஆண்டு ஆகத்து மாதம் 13 ஆம் தேதியன்று  ககாரியாவில் உள்ள தானா சௌக்கில் வசித்து வந்த மற்றொரு சுதந்திர ஆர்வலர் பாரத் போடார் இப்போராட்டத்தில் இணைந்தார். போராட்டக்காரர்கள் நாராயண் தலைமையில், காலனித்துவ ஆட்சிக்கு எதிரான தங்கள் வெறுப்பைக் காட்டுவதற்காக, இந்தியாவின் தேசியக் கொடியை ஏற்றி வைக்க, முங்கேரியா சதுக்கத்திற்கு அருகிலுள்ள காவல் நிலையத்தை நோக்கி அணிவகுத்துச் சென்றனர். பெஞ்சமின் சதுக்கத்தில், ஆர்வலர் மோதிலால் மற்றும் முன்சிலால் வர்மா ஆகியோரும் அவர்களுடன் இணைந்தனர். போராட்டக்காரர்கள் முன்னோக்கி அணிவகுத்துச் சென்றபோது, ​​பிரிட்டிசு இந்திய காவல்துறை அவர்கள் மீது துப்பாக்கிச் சூடு நடத்தி, நாராயணை கொன்றது. மரணச் செய்தி பரவிய பிறகு, அருகிலுள்ள கிராமங்களில் இருந்து பொதுமக்கள் திரண்டு வந்து, போராட்டக்காரர்களுடன் இணைந்து, ஓலாப்பூர் காவல் நிலையத்தைக் சூறையாடினர்.

## நினைவுச் சின்னம்
1942 இயக்கத்தில் நாராயணிண் பங்கை நினைவுகூரும் வகையில், இறந்த இடத்திற்கு அவரது பெயரால் சாகீத்து பிரபு நரேன் சதுக்கம் என்று பெயரிடப்பட்டது. மேலும் அங்கு நரேனின் ஒரு முழு அளவிலான சிலையும் நிறுவப்பட்டுள்ளது.

## மேற்கோள்கள்

## மேலும் வாசிக்க
*Verma, J. L. (2012). The Quit India Movement in Bihar & Jharkhand. India: Janaki Prakashan.
*Roy, P. K. (1991). The Quit India Movement in Bihar: The Special Reference to the Old Division of Bhagalpur. India: Capital Publishing House.
*Datta, K. (1957). History of the Freedom Movement in Bihar. India: Government of Bihar.
*Kumar, R. (2002). Champaran to Quit India Movement. India: Mittal Publications.

பகுப்பு:1921 பிறப்புகள்
பகுப்பு:1942 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:பீகார் நபர்கள்
அப்பன்னகௌட பாட்டீல்

**அப்பன்னகௌட பாட்டீல்** (*Appannagouda Patil*) இந்தியாவைச் சேர்ந்த ஒரு சுதந்திரப் போராட்ட வீரர் ஆவார். கர்நாடகாவின் கூட்டுறவு இயக்கத்தில் முக்கிய தலைவராகவும் இவர் இருந்தார்.

## குறிப்பிடத்தக்க பணிகள்
1969 ஆம் ஆண்டு சூலை 31 ஆம் தேதி தொடங்கப்பட்ட ஊகேரி கிராமப்புற மின்சார கூட்டுறவு சங்கத்தை நிறுவுவதற்கு இவர் காரணமாக இருந்தார்.

## அங்கீகாரம்
கூட்டுறவு இயக்கத்திற்கு இவர் ஆற்றிய பங்களிப்புகளைப் பாராட்டி, பெலகாவியில் உள்ள இராணி சென்னம்மா பல்கலைக்கழகத்தில் இவரது பெயரில் ஓர் இருக்கை அமைக்கப்பட்டுள்ளது.

இந்தியாவின் முதல் மின்சார கூட்டுறவு சங்கமான ஊக்கேரி கிராமப்புற மின்சார கூட்டுறவு சங்கம், இரும்பு கம்பங்களுக்கு மாற்றாக சிமென்ட் கம்பங்களை உற்பத்தி செய்வதில் ஈடுபட்டுள்ள ஓர் அலகை இவரது பெயரில் நடத்துகிறது.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:கர்நாடக நபர்கள்
மாயா சிங் சைனி

**மாயா சிங் சைனி** (*Maya Singh Saini*) என்பவர் இந்தியாவைச் சேர்ந்த ஒரு சுதந்திரப் போராட்ட வீரராவார். மய்யா சிங் சைனி என்ற பெயராலும் இவர் அறியப்படுகிறார். பஞ்சாபின் அமிர்தசரசு மாவட்டத்தில் உள்ள நௌசக்ராவைச் சேர்ந்த ஒரு குறிப்பிடத்தக்க இந்திய சுதந்திரப் போராட்ட வீரராக இவர் கருதப்படுகிறார். மாயா சிங் சைனி ஆரம்பத்தில் ஒரு குதிரைப்படை வீரராக இருந்தார். இரண்டாவது ஆங்கிலோ-சீக்கியப் போரின் போது 1848ஆம் ஆண்டு நவம்பர் மாதம் 22 அன்று இராம்நகர் போரில் போரிட்டார். இராம்நகர் போர் முடிவில்லாததாக இருந்தாலும், சீக்கிய குதிரைப்படை பிரித்தானியப் படைகளுக்கு பெரும் சேதத்தை ஏற்படுத்தியது. இது சீக்கியர்களுக்கு ஒரு பெரிய மன உறுதியையும் ஊக்குவித்தது.

அதன் பிறகு இவர் ஆங்கிலேயர்களுக்கு எதிரான மக்கள் கிளர்ச்சியின் தலைவரான பாய் மகாராச் சிங்கின் தன்னார்வப் படையில் சேர்ந்தார். சாதுல்லாபூர் மற்றும் குசராத்து போர்களில் பங்கேற்றார். சீக்கியப் படைகளின் தோல்விக்குப் பிறகு, மாயா சிங், பலாலா அருகே உள்ள சுச்சோவலில் பாய் மகாராச் சிங்கின் படையில் இருந்தார். ஒரு பணிக்காக இவர் லாகூருக்கு அனுப்பப்பட்டார். இதனால் மகாராசா பகவான் சிங் மற்றும் அவரது தோழர்கள் 1849 டிசம்பர் 28 மற்றும் 29 இரவுகளில் கைது செய்யப்பட்டபோது இவர் கைது செய்யப்படாமல் தப்பினார். இருப்பினும், 1849-1851 ஆம் ஆண்டுகளில்  மச்சா மற்றும் மால்வா வழியாகச் சென்ற பிரித்தானிய மற்றும் பூர்வீக காலாட்படை மற்றும் குதிரைப்படை அணிகள் மீது இவர் நடத்திய தொடர் தாக்குதல்களுக்குப் பிறகு விரைவில் ஆங்கிலேயர்களின் கைகளில் சிக்கினார்.
## மேலும் காண்க
*அர்னம் சிங் சைனி

## மேற்கோள்கள்

## உசாத்துணை
*Ahluwalia, M.L., Bhai Maharaj Singh. Patiala, 1992
*Kirpal Singh, Bhdl Maharaj Singh : Panjab de Modhi Swatantarta Sangramie. Amritsar, 1966.
*Harbans Singh, The Sikh Encyclopedia, Punjabi University, Patiala

பகுப்பு:இந்திய விடுதலைப் போராட்ட வீரர்கள்
பகுப்பு:பஞ்சாப் நபர்கள்
பகுப்பு:இந்தியப் புரட்சியாளர்கள்
சாந்து ராம் சர்மா

**சாந்து ராம் சர்மா** (*Sant Ram Sharmao*) இந்தியாவின் இமாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார்.1929ஆம் ஆண்டு ஏப்ரல் மாதம் 14ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இவர் இமாச்சலப் பிரதேச அரசியலில் ஈடுபட்டார். 1972 ஆம் ஆண்டு நடைபெற்ற இமாச்சலப் பிரதேச சட்டமன்றத் தேர்தலில் இந்திய தேசிய காங்கிரசு கட்சி உறுப்பினராக பைச்நாத்து சட்டமன்றத் தொகுதியில் வெற்றிபெற்று முதன்முதலில் இமாச்சலப் பிரதேச சட்டமன்றத்திற்குத் தேர்ந்தெடுக்கப்பட்டார். 1977, 1982, 1985, 1993 மற்றும் 1998 சட்டமன்றத் தேர்தல்களிலும் சாந்து ராம் சர்மா மீண்டும் தேர்ந்தெடுக்கப்பட்டார். முதலமைச்சர் வீரபத்ர சிங்கின் கீழ் இமாச்சலப் பிரதேச அரசாங்கத்தில் அமைச்சரவை அமைச்சராகவும், இமாச்சலப் பிரதேச காங்கிரசு  குழுவின் தலைவராகவும் பணியாற்றினார். சாந்து ராம் சர்மா 1998 ஆம் ஆண்டு சூன் மாதம் 30 அன்று இறந்தார். இதைத் தொடர்ந்து நடந்த இடைத்தேர்தலில் பைச்நாத்திலிருந்து துலோ ராம் தேர்ந்தெடுக்கப்பட்டார். சாந்து ராம் சர்மா மகன் சுதிர் சர்மா 1972 இல் பிறந்தார். இமாச்சலப் பிரதேச அரசாங்கத்தில் அமைச்சராகவும், தர்மசாலா சட்டமன்றத் தொகுதியின் சட்டமன்ற உறுப்பினராகவும் பணியாற்றினார். சுதிர் சர்மா பாரதிய சனதா கட்சியின் உறுப்பினராக அரசியலில் ஈடுபட்டார்.

## மேற்கோள்கள்

பகுப்பு:1998 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:1929 பிறப்புகள்
இசுக்காண்டியம் சேர்மங்கள்

:
**இசுக்காண்டியம் சேர்மங்கள்** (*Scandium compounds*) என்பவை இசுக்காண்டியம் தனிமத்தைக் கொண்டுள்ள சேர்மங்களைக் குறிக்கின்றன. இசுகாண்டியத்தின் வேதியியலில், அதன் எலக்ட்ரான் உள்ளமைவு [Ar] 3d14s2 காரணமாக, Sc3+ என்ற மூவிணைதிறன் அயனியே கிட்டத்தட்ட முழுமையாக ஆதிக்கம் செலுத்துகிறது. அருகில் உள்ள அட்டவணையில் உள்ள M3+ அயனிகளின் ஆரங்கள், இசுக்காண்டியம் அயனிகளின் வேதியியல் பண்புகள் அலுமினிய அயனிகளை விட இட்ரியம் அயனிகளுடன் அதிகம் பொதுவானவை என்பதைக் குறிக்கின்றன. இந்த ஒற்றுமையின் காரணமாக, இசுக்காண்டியம் பெரும்பாலும் லாந்தனைடு போன்ற தனிமமாக வகைப்படுத்தப்படுகிறது.
## +3 ஆக்சிசனேற்ற நிலை

### ஆக்சைடுகளும் ஐதராக்சைடுகளும்
இசுக்காண்டியம் ஆக்சைடும் இசுக்காண்டியம் ஐதராக்சைடும் ஈரியல்பு சேர்மங்களாகும்.:

:Sc(OH)3 + 3 OH-  → [Sc(OH)6]3− (இசுக்காண்டேட்டு அயனி)
:Sc(OH)3  + 3 H+  + 3 H2O  → [Sc(H2O)6]3+ 

α- மற்றும் γ-ScOOH ஆகியவை அவற்றின் அலுமினிய ஐதராக்சைடு ஆக்சைடு சகாக்களுடன் சமகட்டமைப்பு கொண்டவையாகும்.  நீரில் உள்ள Sc3+
இசுக்காண்டியம் அயனியின் கரைசல்கள் நீராற்பகுப்பு காரணமாக அமிலத்தன்மை கொண்டவையாக உள்ளன.

### ஆலைடுகளும் போலி ஆலைடுகளும்
X= Cl, Br, அல்லது I ஆகிய இடங்களில் ScX3 என்ற ஆலைடுகள் தண்ணீரில் மிகவும் கரையக்கூடியவையாகும். ஆனால் ScF3 கரையாது. நான்கு ஆலைடுகளிலும், இசுக்காண்டியம் 6-ஒருங்கிணைப்புகளை கொண்டுள்ளது. இசுக்காண்டியம் ஆக்சைடு அல்லது இசுக்காண்டியம் ஐதராக்சைடை தொடர்புடைய அமிலத்துடன் வினைபுரியச் செய்வதன் மூலம் அவற்றைத் தயாரிக்கலாம்:

: Sc(OH)3 + 3 HX → ScX3 + 3 H2O

ஆலைடுகள் இலூயிசு அமிலங்களாகும்.  எடுத்துக்காட்டாக, ScF3 அதிகப்படியான புளோரைடு அயனியைக் கொண்ட கரைசலில் கரைந்து [ScF6]3− அயனியை உருவாக்குகிறது. Sc(III) அயனிக்கு ஒருங்கிணைப்பு எண் 6 பொதுவானதாகும். பெரிய Y3+ மற்றும் La3+ அயனிகளில், ஒருங்கிணைப்பு எண்கள் 8 மற்றும் 9 பொதுவானவையாகும். இசுக்காண்டியம் திரிப்ளேட்டு சில நேரங்களில் கரிம வேதியியலில் இலூயிசு அமில வினையூக்கியாகப் பயன்படுத்தப்படுகிறது.

## பிற ஆக்சிசனேற்ற நிலைகள்

+3 ஆக்சிசனேற்ற நிலை தவிர மற்ற ஆக்சிசனேற்ற நிலைகளில் இசுக்காண்டியத்தை கொண்டிருக்கும் சேர்மங்கள் அரிதானவை.  ஆனால் இவை நன்கு வகைப்படுத்தப்படுகின்றன. நீல-கருப்பு நிறங்கொண்ட சேர்மம் CsScCl3 எளிமையான ஒன்றாகும். இந்த பொருள் இசுக்காண்டியம்(II) மையங்களுக்கு இடையில் விரிவான பிணைப்பை வெளிப்படுத்தும் ஒரு தாள் போன்ற அமைப்பை ஏற்றுக்கொள்கிறது. இசுக்காண்டியம் ஐதரைடு நன்கு புரிந்து கொள்ளப்படவில்லை. இருப்பினும் இது Sc(II) இன் உப்பு ஐதரைடாகத்  தெரியவில்லை. பெரும்பாலான தனிமங்களுக்குக் காணப்படுவது போல, வாயு கட்டத்தில் அதிக வெப்பநிலையில் நிறமாலையியல் முறையில் ஓர் ஈரணு இசுக்காண்டியம் ஐதரைடு காணப்பட்டுள்ளது. இசுக்காண்டியம்  போரைடுகள் மற்றும் கார்பைடுகள் விகிதவியலுக்கு ஒவ்வாதவையாகும். இது அண்டை தனிமங்களுக்கும் பொதுவானதாகும்.

கரிம இசுக்காண்டியம் சேர்மங்கள் குறைந்த ஆக்சிசனேற்ற நிலைகளில் (+2, +1, 0) காணப்படுகின்றன.

## கரிம வழிப்பெறுதிகள்
இசுக்காண்டியம், இலந்தனைடுகளின் நடத்தையைப் போலவே, வளையபெண்டாடையீனைல் ஈந்தணைவிகளுடன் (Cp) தொடர்ச்சியான கரிம உலோக சேர்மங்களை உருவாக்குகிறது. குளோரின்-பாலம் அமைத்துள்ள இருபடி [ScCp2Cl]2 மற்றும் பெண்டாமெத்தில்வளையபெண்டாடையீனைல் ஈந்தனைவிகளின் தொடர்புடைய வழிப்பெறுதிகள் இதற்கு எடுத்துக்காட்டுகளாகும்.

## மேலும் காண்க
** தைட்டானியம் சேர்மங்கள்

## மேற்கோள்கள்

பகுப்பு:இசுக்காண்டியம்
பகுப்பு:இசுக்காண்டியம் சேர்மங்கள்
பகுப்பு:தனிமங்கள் வாரியாக வேதிச் சேர்மங்கள்
தௌலத்பூர்

**தௌலத்பூர்** (*Daulatpur*) இந்தியாவின் இமாச்சலப் பிரதேசத்திலுள்ள உனா மாவட்டத்தின் கானாரி தாலுகாவில் அமைந்துள்ள ஒரு நகரமும் பேரூராட்சியாகும். 

## புவியியல்
தௌலத்பூர் 31.8°வடக்கு 75.98°கிழக்கு என்ற ஆள் கூறுகளில் அமைந்துள்ளது. கடல்மட்டத்திலிருந்து சராசரியாக 521 மீட்டர் (1709 அடி) உயரத்தில் இக்கிராமம் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி  தௌலத்பூரின் மக்கள் தொகை 3765 ஆக இருந்தது. இம்மக்கள் தொகையில் ஆண்கள் 50% மற்றும் பெண்கள் 50% இருந்தனர். தௌலத்பூரின் சராசரி கல்வியறிவு விகிதம் 79% ஆகும். இது நாட்டின் தேசிய சராசரியான 74.04% என்பதை விட அதிகம் ஆகும். இக்கிராமத்தின் ஆண்களின் கல்வியறிவு 82% மற்றும் பெண்களின் கல்வியறிவு 76% ஆகும். தௌலத்பூர் மக்கள் தொகையில் 11% பேர் 6 வயதுக்குட்பட்டவர்களாக இருந்தனர். 

## மேற்கோள்கள்


பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:ஊனா மாவட்டம்
லெப்டோபிசு பொகோர்ட்டி

**லெப்டோபிசு பொகோர்ட்டி** (*Leptophis bocourti*) என்பது *கொலுப்ரிடே* குடும்பத்தைச் சேர்ந்த விசமற்ற பாம்பு சிற்றினமாகும். இது எக்குவடோரில் காணப்படுகிறது.

## மேற்கோள்கள்

பகுப்பு:பாம்புகள்
பகுப்பு:எக்குவடோர் விலங்குகள்
போனா ஜெரோபில்லா

**போனா ஜெரோபில்லா** (*Boana xerophylla*) என்பது *கைலிடே* குடும்பத்தைச் சேர்ந்த ஒரு தவளை சிற்றினமாகும். இது வடக்கு பிரேசில், பிரெஞ்சு கயானா, கயானா, சுரினாம், ஒரினோகோவின் தெற்கே வெனிசுலாவில் காணப்படுகிறது.

## வகைப்பாட்டியல்
*போனா ஜெரோபில்லா* 1841ஆம் ஆண்டில் *கைலா ஜெரோபில்லா* என்று விவரிக்கப்பட்டது. இருப்பினும், 1900களில் பல தசாப்தங்களாக, இது 2017இல் ஒரு தனி இனமாக உயிர்த்தெழுப்பப்படும் வரை, *போனா க்ரெபிட்டான்களின்* ஒத்த பெயராகக் கருதப்பட்டது. 2021 ஆம் ஆண்டில், ஓரினோகோ நதிக்கு வடக்கே உள்ள *போனா ஜெரோஃபில்லா* மக்கள்தொகை *போனா பிளாட்டனெரா* என்ற புதிய சிற்றினமாகப் பிரிக்கப்பட்டது. சுரினாமிலில் காணப்படும் தவளைகள் சில நேரங்களில் ***போனா பியூன்டெய்*** என்று அழைக்கப்படுகிறது. ஆனால் இது தற்போது *போனா ஜெரோபில்லாவின்* ஒத்த பெயராக வகைப்படுத்தப்பட்டுள்ளது.

## விளக்கம்
*போனா ஜெரோபில்லாவின்* முதுகுப் பகுதி அடர் பழுப்பு நிறத்திலிருந்து பச்சை நிறமாக இருக்கும். இதன் சராசரி மூக்கு-துவார உடல் நீளம் .

## மேற்கோள்கள்

பகுப்பு:தவளைகள்
தெட்டி மரத் தவளை

**தெட்டி மரத் தவளை** (*Tetete's tree frog*)(*போனா தெட்டி*) *கையலிடே* குடும்பத்தைச் சேர்ந்த ஒரு தவளை சிற்றினமாகும். இது ஈக்வடார், பெரு மற்றும் கொலம்பியாவில் மட்டுமே காணப்படுகிறது. கடல் மட்டத்திலிருந்து 180 முதல் 420 மீட்டர் உயரத்தில் இதைக் கண்டறிந்துள்ளனர்.

இந்தத் தவளை இரவு நேரத் தவளை வகையாகும். வெள்ளப்பெருக்கு ஏற்பட்ட பகுதிகளுக்கு மேலே சில அடி உயரத்தில் தாவரங்களில் தங்கியிருப்பது கவனிக்கப்பட்டுள்ளது. ஏறுவதற்கு ஏற்றவாறு அதன் கால் விரல்களில் பெரிய வட்டுகளைக் கொண்டுள்ளது. இதன் கண்களும் பெரிதாகக் காணப்படும். தென் அமெரிக்கா மரத் தவளையைப் பொறுத்தவரை, இது நடுத்தர அளவிலானது. 

## மேற்கோள்கள்

பகுப்பு:தவளைகள்
அல்பாரோ மரத் தவளை

**அல்பாரோ மரத் தவளை** (***போனா அல்பராய்***) என்பது கைலிடே குடும்பத்தைச் சேர்ந்த ஒரு தவளை சிற்றினம் ஆகும். இது பிரேசில், எக்வடோர், கொலம்பியாவில் மட்டுமே காணப்படும் அகணிய உயிரி. இது பெருவிலும் வாழக்கூடும் என்று விலங்கியளாளர்கள் கருதுகின்றனர். இத்தவளையினை கடல் மட்டத்திலிருந்து 176 முதல் 350 மீட்டர் உயரத்தில் கண்டிருக்கிறார்கள்.

இது பெரிய கண்களைக் கொண்ட நடுத்தர அளவிலான மரத் தவளை. முதிர்ச்சியடைந்த ஆண் தவளை 27.9 முதல் 36.3 மி.மீ. வரை உடல் நீளத்துடன் காணப்படும். பெண் தவளையானது 39.7 முதல் 49.2 ம்ி.மீ. வரை நீளமுடையது. ஏறுவதற்கு ஏற்றவாறு இதன் கால் விரல்களில் குறிப்பாக அகலமான வட்டுகளைக் கொண்டுள்ளது. இதன் முதுகில் உள்ள தோல் லேசான காப்பியின் நிறத்திலிருக்கும்.

இந்த தவளை வெப்பமண்டல மழைக்காடுகளில் வாழ்கிறது. இது இரவு நேர விலங்கு.

இந்த தவளைக்கு எக்வடார் முன்னாள் குடியரசுத் தலைவர் எலாய் அல்பாரோ தெல்கடோவின் நினைவாகப் பெயரிடப்பட்டது.

## மேற்கோள்கள்

பகுப்பு:பிரேசில்
பகுப்பு:தவளைகள்
துலோ ராம்

**துலோ ராம்** (*Dulo Ram*) இந்தியாவின் இமாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியின் உறுப்பினராக இமாச்சலப் பிரதேச அரசியலில் ஈடுபட்டார். காங்க்ரா மாவட்டத்தில் உள்ள பைச்நாத்து தொகுதியிலிருந்து தேர்ந்தெடுக்கப்பட்டு இமாச்சலப் பிரதேச சட்டமன்ற உறுப்பினராக இருந்தார். பின்னர், 2012ஆம் ஆண்டு இமாச்சலப் பிரதேச சட்டமன்றத் தேர்தலுக்கு முன்பு இவர் இமாச்சல லோகித் கட்சியில் சேர்ந்தார். பைச்நாத்து தொகுதியைச் சேர்ந்த பாரதிய சனதா கட்சி சட்டமன்ற உறுப்பினரான இவர் தொடர்ச்சியாக மூன்று சட்டமன்றத் தேர்தல்களில் தோல்வியடைந்தார்.  இரண்டு முறை பைச்நாத்து தொகுதியில் பாரதிய சனதா கட்சி சார்பிலும், ஒரு முறை பாலம்பூரில் இருந்து இமாச்சல லோகித் கட்சியின் சார்பிலும் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:இமாச்சலப் பிரதேச சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:காங்ரா மாவட்டம்
இலக்சுமண்கர் சட்டமன்றத் தொகுதி

**இலக்சுமண்கர் சட்டமன்றத் தொகுதி** *(Lachhmangarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சீகர் மாவட்டத்தில் அமைந்துள்ளது. இலக்சுமண்கர், சிகார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்